Kazuki Nakajima

**Kazuki Nakajima** (lahir 11 Januari 1985 di Aichi, Jepun) ialah seorang pemandu kereta lumba yang pernah berlumba dalam Formula Satu untuk pasukan Wiliams-Toyota dari tahun 2007 hingga 2009. Sebelum ini, beliau merupakan pemandu ujian mereka, dan berlumba dalam GP2 Series untuk pasukan DAMS.

Nakajima telah menandatangani kontrak untuk berlumba untuk Stefan GP pada tahun 2010, tetapi pasukan itu tidak diterima dalam kejuaraan dunia Formula Satu. Selepas kerjaya Formula Satu beliau berakhir, beliau berpindah semula ke Jepun untuk bersaing dalam siri Formula Nippon.

## Kerjaya perlumbaan
### Formula Satu

Diumumkan pada 9 Oktober 2007, bahawa berikutan persaraan Alexander Wurz, Nakajima akan berlumba untuk Williams pada acara kemuncak musim di Grand Prix Brazil. Nakajima mendapat tempat kesepuluh pada perlumbaan tersebut.

Pada 7 November 2007, ia telah disahkan oleh Williams bahawa Nakajima akan menjadi rakan sepasukan Rosberg bagi musim 2008. Nakajima bermula dengan baik di Grand Prix Australia dengan mendapat tempat ketujuh, dan dinaikkan ke tempat keenam selepas Rubens Barrichello disingkirkan selepas perlumbaan. Beliau kemudiannya mendapat tempat ketujuh di Grand Prix Sepanyol. Insiden di selekoh pertama bersama Giancarlo Fisichella di Istanbul memaksa beliau untuk bersara. Nakajima mendapat dua mata kejuaraan di Grand Prix Monaco. Beliau merupakan pemandu Jepun yang pertama untuk mendapat mata di Monaco. Nakajima mendapat satu mata di Grand Prix British, selepas kehilangan tempat ketujuh pada pusingan terakhir perlumbaan. Di Singapura, Nakajima berjaya ke pusingan kelayakan bahagian ketiga buat kali pertama dan melayakkan diri ke tempat kesepuluh. Beliau menamatkan perlumbaan tersebut di tempat kelapan dan mendapat satu mata.

Nakajima dikekalkan oleh Williams bagi musim 2009. Di Grand Prix Australia, beliau merempuh dinding di sekeloh keenam dan menyebabkan beliau untuk bersara dari perlumbaan. Nakajima juga terpaksa bersara di Bahrain. Beliau juga terhempas pada pusingan kedua terakhir di Grand Prix Monaco ketika beliau di tempat kesepuluh. Di Grand Prix British, Nakajima memperoleh keputusan kelayakan tertingginya dalam Formula Satu, iaitu tempat kelima. Walau bagaimanapun, perlumbaan beliau telah dikompromi oleh strategi pit yang teruk yang menyebabkan beliau gagal mengutip sebarang mata kejuaraan. Nakajima menamatkan musim ini tanpa sebarang mata.

Williams menandatangani Rubens Barrichello dan Nico Hülkenberg bagi musim 2010, dan meninggalkan Nakajima tanpa kerusi perlumbaan. Walau bagaimanapun, pada bulan Januari, terdapat laporan yang mengaitkan Nakajima dengan pasukan Stefan GP. Stefan GP mengesahkan pada 19 Februari 2010 bahawa Nakajima ialah salah seorang pemandu pasukan tersebut, walaupun pasukan itu tidak diberikan kemasukan untuk musim 2010. FIA kemudiannya memutuskan bahawa Stefan GP tidak boleh memasuki musim pada peringkat lewat dan menyebabkan Nakajima tidak mempunyai kerusi perlumbaan untuk musim 2010.

### Formula Nippon
Nakajima kembali ke Jepun untuk bertanding dalam siri Formula Nippon pada tahun 2011. Dengan memandu untuk pasukan TOM'S, beliau memenangi perlumbaan pertamanya di perlumbaan kedua musim ini, yang diadakan di Autopolis. Dengan ini, beliau mendahului kejuaraan pemandu. Beliau akhirnya menamatkan musim sebagai naib juara, di belakang André Lotterer. Beliau terus berlumba dalam siri ini bagi musim 2012.

Adiknya, Daisuke, juga bersaing dalam siri ini.

## Rekod perlumbaan
### Ringkasan kerjaya

### Keputusan lengkap GP2 Series
(kunci)

**Tebal** - Petak pertama *Condong* - P.Terpantas

### Keputusan lengkap Formula Satu
(kunci)

**Tebal** - Petak pertama *Condong* - P.Terpantas

### Keputusan lengkap Formula Nippon/Super Formula
**Tebal** - Petak pertama *Condong* - P.Terpantas

### Keputusan lengkap Super GT
(kunci)

**Tebal** - Petak pertama *Condong* - P.Terpantas

### Keputusan lengkap 24 Hours of Le Mans

### Keputusan lengkap FIA World Endurance Championship
(kunci)

**Tebal** - Petak pertama *Condong* - P.Terpantas

## Rujukan
 

## Pautan luar

* Laman sesawang rasmi
* Statistik kerjaya
* Laman sesawang temubual F1 rasmi